Adam Ďurica

**Adam Ďurica** (* 1. november 1987, Nitra) je slovenský spevák, skladateľ, textár, hudobník a hudobný producent.

## Začiatky
Adam Ďurica ako basgitarista a spevák pôsobil v skupinách Analógia a Storm. V skupine Analógia pôsobil s Petrom Fabokom, Michalom Ďuricom a Máriou Korbelovou. Jeho sólové spevácke začiatky sú spojené s prvým ročníkom show Slovensko hľadá superstar (SHS1), v ktorom sa dostal do TOP 50 a neskôr do užšieho výberu na divokú kartu poroty, ktorú však nezískal. 

## Spevácka kariéra
### 2006
Po skončení súťaže  o Adama Ďuricu prejavilo záujem renomované vydavateľstvo Universal Music, v ktorom vydal svoj prvý album *[[Cukor a Soľ]]* (2006; pokrstil ho Ivan Tásler), čím sa začala jeho sólová spevácka kariéra. Po úspechu albumu spieval ako predskokan na turné so skupinami IMT Smile a Desmod. V tomto roku získal od hudobnej akadémii Aurel nomináciu na ocenenie „Objav roka“.

### 2007/[[2008]]
V roku 2007 predovšetkým koncertoval; začínal s vlastnými klubovými šnúrami a stal sa predskokanom na českom turné skupiny Peha po 35 mestách. 

Zahájil klubové turné *Bez servitky tour* a spolu sa ďalšími mladými umelcami vydal výberovku *[[Mladá vlna (album)|Mladá Vlna]]*, na ktorú prispel skladbami „Bez servítky“, „Len si daj“ a „Bolo tu fajn“. Rok 2008 zakončil ziskom Zlatého slávika v kategórii „Objav roka“.

### 2009/2010
Adam Ďurica získal prvé zahraničné ocenenie; hlavnú cenu Grand Prix za najlepšiu pieseň, live vystúpenie, spevácky výkon a ohlas publika na festivale Carpathia v poľskom Rzeszówe. Spomedzi 20 finálových účastníkov z 9 európskych krajín vyberala medzinárodná odborná porota v zložení Dorota Szpetkowska, Zygmunt Kukla, Egon Póka, Peter Lipa, Attila Weinberger a Jerzy Dynia. Na jeseň odohral spoločné turné so skupinou Komajota po 10 slovenských mestách. V roku 2009 skončil v ankete Zlatý slávik v kategórii spevák roka na 5. mieste. 

Koncertný rok 2010 vyvrcholil koncertnou šnúrou Zuzany Smatanovej Gemini Tour, kde sa predstavil so svojou skupinou. V ankete Zlatý slávik sa umiestnil na 6. mieste. Nahral nový album vo vlastnom štúdiu Soniq.

### 2011/2012
V roku 2011 vydal vo vlastnej réžii album *[[Dávno zomrel Rock ‘n’ Roll|Dávno zomrel rock'n'roll]]* (pokrstili ho Zuzana Smatanová a Peter Nagy). Na albume hosťujú slovenskí speváci a hudobníci ako Peter Cmorík, Bystrík, Majo Slávka, Miro Hank, Viktor Hidvégi, Pali Smolka, Martin Žiak a ďalší. Propagoval ho klubovým koncertným turné po 14 mestách, ktoré odohral v špeciálnej „Adam Ďurica TRIO“ zostave s Mirom Hankom - bicie a Martinom „Apíčko“ Žiakom - basa. 

V roku 2012 bol pozvaný do hudobnej relácie Legendy popu, aby si uctil pamiatku Karola Duchoňa; interpretoval jeho pieseň „Mám ťa rád“.

### 2013/2014
Vydal skladby „Víla“ a „Ak mám o teba prísť“ a zúčastnil sa ako hosť na turné IMT Smile Vulm Tour, kde vystúpil sám s gitarou.

V roku 2014 naspieval spolu s Zuzanou Smatanovou pieseň „Miesta“. Jej autorkou je Zuzana, producentom Marek Rakovický. V máji 2014 vydal pieseň „Neľutujem“, ktorá sa sa stala najhranejšou skladbou v slovenských rádiách. Hudbu k nej si zložil sám, autorom textu je Vlado Krausz. S Vladom Krauszom spolupracoval aj na albume *Dávno zomrel Rock ‘n’ Roll*.

Spolupráca s Vladom Krauszom postupne priniesla album *[[Mandolína (album)|Mandolína]]* (2015), z ktorého pochádzajú hity „Neľutujem“, „Mandolína“, „Láska-Veda“, „Predpoveď počasia“, „Tak to vidím ja“ a tiež album ''Spolu'' (2016), ktorý v éteri reprezentujú pesničky „Spolu“, „Dovtedy“, „Navzájom“, „Tvoj syn“.

Adam Ďurica patrí medzi najúspešnejších slovenských spevákov, čo dokazuje zisk prestížneho ocenenia OTO v kategórii Spevák roka (2015, 2016, 2017) a takisto zisk ceny SOZA za najhranejšiu skladbu roka 2015 za skladbu „Neľutujem“. 

Adam Ďurica sa prezentuje aj ako úspešný koncertný umelec, čoho dôkazom je 17 vypredaných koncertov Mandolína Tour s návštevnosťou 10 000 ľudí a takisto 12 koncertov Spolu Tour.

## Osobný život
Matka Adama Ďuricu, PaedDr. Milena Ďuricová, je výtvarná umelkyňa. Otec je inžinierom BOZP. Adam je vyštudovaný inžinier BOZP. Má brata Michala, s ktorým hral v kapele Analógia. Michal je klavirista a zvukár.

Adam Ďurica žil a tvoril v Horných Zeleniciach, kde má aj vlastné nahrávacie štúdio. Venuje sa aj štúdiovej práci s inými kapelami. Vo voľnom čase hrá stolný tenis.

Žije v Trnave.

## Ocenenia
* 2008: Zlatý slávik v kategórii Objav roka
* 2009: ocenenie na poľskom festivale v Rzeszówe
* 2009: nominácia v kategórii spevák roka spolu s Petrom Cmoríkom, Mirom Žbirkom, Richardom Müllerom a Pavlom Haberom v ankete Zlatý Slávik 2009 
* 2015: OTO za speváka roka
* 2016: OTO za speváka roka
* 2016: cena SOZA za najhranejšiu slovenskú skladbu („Neľutujem“)
* 2017: OTO za speváka roka

## Diskografia
; Štúdiové albumy
* *[[Nebo a zem]]* - Analógia, MC, CD
* *[[Do Tvojich rúk]]* - Analógia, MC, CD
* *[[Radostné Vianoce]]* - Analógia, MC, CD
* 2006: *[[Cukor a Soľ]]* - Universal Music 985 745-0, CD 
* 2011: *[[Dávno zomrel Rock ‘n’ Roll]]* - Universal Music 
* 2015: *[[Mandolína (album)|Mandolína]]* - Universal Music 474 212-8, CD, LP
* 2016: *[[Spolu (album)|Spolu]]* - Universal Music, CD
* 2018: *[[30 (album Adama Ďuricu)|30]] -* Universal Music
* 2021: *[[Naše hriechy]]* - Universal Music*
* 2025: *Adam* - Universal Music
;Koncertné albumy
* [[2019]]: *Adam Ďurica a Hostia (Akustické Koncerty)* - Universal Music

=== Single ===
* [[2006]]: „Tam kde slnko (Koľko zákrut majú cesty)“ 
* [[2006]]: „Urob ma lepším“
* [[2008]]: „Bez servítky“
* [[2009]]: „Bolo tu fajn“
* [[2012]]: „Chýbaš mi“
* [[2013]]: „Víla“ (apríl 2013)
* [[2014]]: „Miesta“ - [[Zuzana Smatanová]] a Adam Ďurica (máj 2014)
* [[2014]]: „Neľutujem“ (jún 2014) (IFPI SK #63)
* [[2014]]: „Mandolína“ - Universal Music (september 2014) (IFPI SK #38)
* [[2015]]: „Láska-Veda“ - Universal Music
* [[2015]]: „Predpoveď počasia“ - Universal Music
* [[2015]]: „Tak to vidím ja“ - Universal Music
* [[2016]]: „Spolu“ - Universal Music (jún 2016) (IFPI SK #52)
* [[2016]]: „Dovtedy“ - Universal Music (IFPI SK #12)
* [[2017]]: „Navzájom“ - Universal Music (IFPI SK #12)
* [[2017]]: „Na Vianoce“ - Universal Music (IFPI SK #8)
* [[2018]]: „Holubička“ (IFPI SK #2)
* [[2018]]: „Jazero“ (IFPI SK #29)
* [[2019]]: „Dávno si preč“ (IFPI SK #30)
* [[2019]]: „Zatancuj si so mnou“ (IFPI SK #4)

=== Kompilácie a spolupráce ===
* [[2006]]: *Niečo s nami je - I.M.T. Smile -* Universal Music <small>171348-9 </small>, CD, 05. „Patrí len nám…“ - I.M.T. Smile, Adam Ďurica, [[Peter Cmorík]], [[Samo Tomeček]].
* [[2007]]: *Pocta Jarovi Filipovi – Jarove pesničky* - Universal Music, CD, 01. „Cez okno“ - [[Martin Husovský]], [[Samo Tomeček]], [[Peter Debnár]], Adam Ďurica
* [[2008]]: *Mladá vlna* - Universal Music, CD, 05. „Len si daj“, 10. „Bez servítky“, 15. „Bolo tu fajn“

== Spolupráce ==
* [[2006]]: album I.M.T. Smile *Niečo s nami je* („Patrí len nám…“ spieva Adam spolu s Táslerom, Cmoríkom a Tomečkom)
* [[2008]]: nahrávanie albumu *Jarove pesničky* na počesť [[Jaro Filip|Jara Filipa]] - pieseň „Cez Okno“ 
* [[2011]]: spevák Peter Cmorík prijal pozvanie na album *Dávno Zomrel Rock ‘n’ Roll* (pesnička „Pôvabná“) 
* [[2011]]: spevák [[Bystrík]] prijal pozvanie na album *Dávno Zomrel Rock ‘n’ Roll'' (pesnička „Anjel“) 
* 2014: duet „Miesta“ so Zuzanou Smatanovou 

## Zostavy / hudobníci
* 2006: Jozef Zima, Peter Bič, Daniel Ľahký, Marián Fero
* 2007: Lucia Cvengrošová/ Jozef Zima, Daniel Ľahký, Jakub Tvrdík, Peter Bič/ Marián Fero 
* 2008: Peter Šulek, Milan Hredzak/ Martin Šulek, Marián Fero 
* 2009: Sanchéz, Martin Cibulka, Maroš Pompura
* 2010: Sanchéz, Martin Cibulka, Rado Holúbek/ Majo Slávka
* 2011: Adam Ďurica Trio - Miro Hank, Martin Žiak 
* 2012: Miro Hank, Martin Žiak, Martin Buko Bukový
* 2015: Miro Hank, Michal Šimko, Martin Buko Bukový, Milan Medek

## Referencie

## Externé odkazy
* Oficiálna stránka
* Diskografia albumov na oficiálnej webstránke
* Adam Ďurica na Discogs
Prehľad umiestnených albumov v rebríčkoch ČNS IFPI:
* Adam Ďurica — SK - ALBUMS - TOP 100
* Adam Ďurica — CZ - ALBUMS - TOP 100
Prehľad umiestnených skladieb v rebríčkoch ČNS IFPI:
* Adam Ďurica — SK - RADIO - TOP 100
* Adam Ďurica — SK - RADIO - TOP 50 SK
* Adam Ďurica — CZ - RADIO - TOP 100
* Adam Ďurica — CZ - RADIO - TOP 50 CZ

Kategória:Slovenskí popoví speváci
Kategória:Slovenskí rockoví speváci
Kategória:Slovenskí folkoví speváci
Kategória:Slovenskí country speváci
Kategória:Pop-folk speváci
Kategória:Slovenskí textári piesní
Kategória:Slovenskí skladatelia modernej hudby
Kategória:Slovenskí hudobní producenti
Kategória:Osobnosti z Nitry
Kategória:Držitelia Krištáľového krídla
Kategória:Adam Ďurica